Publication: Magyar Közlöny
Issue: MK-2002-94 (Year: 2002, Number: 94)
Era: 1990-2004
Section: A 26/1992. (IV. 30.) AB határozat (ABH 1992., 135., 146.)
Paragraph Index: 123

1. A közjegyzõ tevékenységét munkavégzésre irányuló sajátos jogviszony keretében fejti ki. Ennek során állami felhatalmazás alapján díj- és költségtérítés ellenében a hozzá forduló feleknek jogi szolgáltatást nyújt, és az igazságszolgáltatással is szorosan összefüggõ feladatot lát el. Mûködése során csak a törvényeknek van alávetve, tevékenységét a függetlenséget garantáló, alapvetõen a Kjtv. által meghatározott keretekben végzi. A közhitelességgel felruházott és a Kjtv. által az igazságszolgáltatás részének tekintett közjegyzõi szervezet tehát kiemelt jelentõségû jogszolgáltató tevékenység folytatására hivatott. Mindez megköveteli, hogy a közjegyzõi mûködés tisztaságát hatékony eszközök biztosítsák, melyek a felek érdekeinek oltalmazására, valamint e sajátos jogállásból következõen szükséges közbizalom védelmében — megfelelõ, magát a közjegyzõt is védõ eljárási garanciák mellett — a törvényi feltételek megléte esetén igénybe vehetõk.

Source: https://magyarkozlony.hu/hivatalos-lapok/e47d592dfb6757293e74b31bff0dbc19f0799e61/dokumentumok/1ce3779c6732d7c4ec765f88e33f4beff54c3c34/letoltes